en en es en en en en en en en en en en en en fr en fr en en it en en en it en en en en en en fr en en en en en en en en en en en en en en en en it en en en en en en en en en en en en fr en fr en en it en en en it en en en en en en fr en en en en en en en en en en en en en en en en it en es en en en en en en en en en en en fr en fr en en it en en en it en en en en en en fr en en en en en en en en en en en en en en en en it en en en en el el el el el el el el el en el el en en en en
Δεν ξέρω από πού θα μπορούσε να ξεκινήσει κανείς να κάνει μια αναδρομή στη μνήμη και να βρει εκείνη την πρώτη στιγμή που αρχίζεις να αγαπάς κάτι πολύ και αυτό που αγαπάς να γίνεται ένα με σένα.
Νομίζω ότι η δική μου άκρη βρίσκεται εκεί που ξεκινάει και η μνήμη μου. Μικρά πιατάκια, μπαλίτσες από λάσπη τυλιγμένες σε πράσινα φύλλα -πιθανότατα μολόχας- και στολισμένα με μικροσκοπικά κλαδάκια! Ο όρος food styling δεν είχε κάνει ακόμα την εμφάνισή του, εγώ όμως είχα κάνει μια αρχή, το ήξερα. Θα αγαπούσα τη μαγειρική για πάντα!!
Θα μεγάλωνα μαζί της και θα ανακάλυπτα μέσα από αυτήν τον εαυτό μου. Ποια είμαι, από πού έρχομαι και πού θέλω να πάω;  Μέσα από αυτήν έμαθα να εκφράζομαι, να δημιουργώ, να εξελίσσομαι, να ηρεμώ, να εκτονώνομαι! Σήμερα αντιλαμβάνομαι πόσο ασυνείδητα έγιναν όλα. Αβίαστα, φυσικά, σχεδόν καρμικά!! Εγώ και η μαγειρική, Τhe perfect match!!
Όσο περνούν τα χρόνια επιστρέφω όλο και περισσότερο στις γεύσεις και στην κουζίνα με την οποία μεγάλωσα, τη μεσογειακή. Τρέφω απέραντο σεβασμό για την καταπληκτική ισορροπία και το μέτρο που τη χαρακτηρίζουν. Λατρεύω τα μοναδικά της υλικά, γεμάτα γεύση και αρώματα, που η φύση απλόχερα της χαρίζει, λούζοντάς τα με τον πιο λαμπρό ήλιο! Δεν υπάρχουν απαγορευμένες τροφές παρά μόνο ο σεβασμός και το μέτρο. Σεβασμός στην ποιότητα, την προέλευση και τη χρήση τους. Προσπαθώ να ακολουθώ τους κανόνες αυτής της τόσο σοφής πυραμίδας.
Αυτό είναι και το notguiltyfood!! Είναι η κουζίνα μου, είναι η Βέσνα. Είναι η δημιουργία και η απόλαυση της πιο τέλειας γεύσης με τα πιο αγνά και ευεργετικά υλικά. The perfect bite! Είναι μια κουζίνα γεμάτη βιβλία συνταγών, καθημερινά πειράματα, κατσαρόλες, ατμούς, υπέροχα αρώματα… Πανέμορφα σκεύη, πολύχρωμα πιάτα, τρίποδα, φωτογραφικές, ρολά, backdrops…Mess in my kitchen!
Είναι απερίγραπτο πόσο γεμάτη νιώθω κάθε φορά που αυτός ο μικρός χαμός καταλήγει σε υπέροχα στολισμένα τραπέζια με ατμοσφαιρικό φως κεριών, γεμάτα ποτήρια, αγαπημένους ανθρώπους να τσουγκρίζουν και να ανταλλάσουν ευχές…
Καλώς ήρθατε στην κουζίνα μου!!!!
Είμαι η Λιλιάνα, δουλεύω σαν αρχιτέκτονας στην Αθήνα και ζω στην περιοχή του Λυκαβηττού, τρελαίνομαι για ταξίδια, jazz μουσική, μεγάλες βόλτες χωρίς προορισμό που με κάνουν συνεχώς να ανακαλύπτω καινούργια μέρη -συνήθως παλιά σπίτια στα οποία μπαίνω και εξερευνώ (ας μείνει μεταξύ μας αυτό γιατί δεν ειναι και πολύ νόμιμο), μια ζεστή κούπα καφέ τον Σεπτέμβρη με αέρα και φούτερ στο μπαλκόνι, το σπρέι από τη θάλασσα όταν είμαι πάνω σε καράβι και έχει αέρα, ένα ωραίο ποτήρι κόκκινο κρασί που μου θυμίζει βούτυρο, η αίσθηση της βαρύτητας όταν κολυμπάω στη θάλασσα και να περπατάω ξυπόλυτη. Τέλος, έχω την τύχη εδώ και τέσσερα χρόνια να κάνω παρέα με τον Τίγκρο -τον πιο goofy και αξιολάτρευτο τύπο που έχω γνωρίσει- και να μοιράζομαι μαζί του από βόλτες στα πάρκα μέχρι αγκαλιές τις κρύες νύχτες του χειμώνα.